ריוקיצ'י אינאדה

פרופ' רִיוֹקִיצִ'י אִינָאדָה (ביפנית: 稲田 龍吉,‏ 18 במרץ 1874 – 27 בפברואר 1950) היה רופא ובקטריולוג יפני נודע, אשר התפרסם בעקבות גילוי החיידק Leptospira icterohaemorrhagiae, מחולל מחלת העכברת. על תגלית זאת היה מועמד לפרס נובל לפיזיולוגיה או לרפואה לשנת 1919. אינאדה נולד ב-18 במרץ 1874 בעיר נגויה שבמחוז אאיצ'י. בשנת 1895, התקבל ללימודי הרפואה באוניברסיטה הקיסרית בטוקיו, ובשנת 1900, עם סיום לימודיו, החל להתמחות ברפואה פנימית. בשנת 1902 יצא אינאדה, בשליחות ממשלת יפן, להשתלמות בפקולטה לרפואה בשטרסבורג שבגרמניה. עם חזרתו ליפן בשנת 1905 מונה לפרופסור לרפואה פנימית בפקולטה לרפואה באוניברסיטה הקיסרית בקיושו שבפוקואוקה. בשנת 1908, בעקבות התפרצות מחלת העכברת באי קיושו, החלו אינאדה ושותפו יָסוּשִׁי אִידוֹ (Yasushi Ido) לחקור מההיבט הבקטריולוגי את המחלה וזאת על מנת לגלות את המחולל שלה. ב-20 בינואר 1915 זכו אינאדה ואידו בפרסום עת הכריזו כי הצליחו לבודד, לאפיין ולזהות באופן חד-משמעי את החיידק הסלילוני-מחולל המחלה, לו קראו Leptospira icterohaemorrhagiae japonica. כחודש ימים לאחר מכן, ב-13 בפברואר 1915, פרסמו אינאדה ואידו מאמר מדעי, הראשון בסדרת מאמרים בנושא מחלת העכברת, בהם סיכמו את ממצאיהם אודות המיקרוביולוגיה, המורפולוגיה והפיזיולוגיה, אופן ההדבקה, הפתוגנזה והאבחנה של המחולל, וכן את דרכי הטיפול, המניעה והחיסון כנגדו. מחקרם פורץ הדרך עורר עניין רב בקרב הקהילה המדעית ובמרץ 1916 פרסמו אינאדו ואידו את מאמרם הראשון אודות מחולל העכברת בשפה האנגלית, ובאוגוסט אותה השנה בגרמנית. במחקרם הצליחו להראות כי מחולל המחלה ביפן זהה לזה שבאירופה ובעקבות זאת תיקנו את שמו ל-Leptospira icterohaemorrhagiae. בשנת 1919 הוכרזו אינאדה ואידו כמועמדים לקבלת פרס נובל לפיזיולוגיה או לרפואה על גילוי ופיתוח שיטת טיפול יעילה באמצעות נוגדנים כנגד מחלת העכברת, אולם בסופו של דבר לא זכו בו. פרט למחקרו בתחום הבקטריולוגיה עסק אינאדה רבות גם בתחומי הקרדיולוגיה והאונקולוגיה, תחומים בהם נחשב לחלוץ ביפן. כך למשל היה לראשון אשר ייבא והכניס לשימוש רפואי ביפן את מכשיר האלקטרוקרדיוגרף. ריוקיצ'י אינאדה נפטר ב-27 בפברואר 1950, בגיל 75. להלן המינויים והתארים בהם זכה אינאדה במהלך הקריירה שלו: פרופסור לרפואה פנימית בפקולטה לרפואה באוניברסיטה הקיסרית בקיושו (1905). הפרס הקיסרי של האקדמיה היפנית (1916). סגן נשיא האגודה היפנית לחקר הסרטן (1950-1919). פרופסור לרפואה פנימית בפקולטה לרפואה באוניברסיטה הקיסרית בטוקיו (1920). מנהל בית חולים לסרטן בטוקיו (1934). נשיא התאחדות הרופאים ביפן (1943). עיטור מסדר התרבות (1944). Leptospira inadai - מין חיידקים בסוג Leptospira שקיבל את שמו כהוקרה לזכרו. רחוב אינאדה בקמפוס מַאידָאשִׁי (Maidashi) שבתחומי אוניברסיטת קיושו בפוקואוקה. Kobayashi Y. (2001). Discovery of the causative organism of Weil's disease: historical view. Journal of Infection and Chemotherapy. 7(1):10-5. PMID 11406751 - סקירה היסטורית אודות גילוי מחולל מחלת העכברת על ידי ריוקיצ'י אינאדה ויסושי אידו מדיה וקבצים בנושא ריוקיצ'י אינאדה בוויקישיתוף ‏The Japan academy - The Imperial Prize, Japan Academy Prize, Duke of Edinburgh Prize Recipients. Civil Affairs Handbook, Japan. Prefectural Studies, volume 4. War Department. 1945, p.581. ‏Ryukichi Inada and Yasushi Ido - Nobel Prize nomination. לאחר תבוסת הצרפתים במלחמת צרפת–פרוסיה בשנת 1871 סופחה אלזס-לורן, ובירתה שטרסבורג, לתחום קיסרות הגרמנית. Le Minor JM, Richert JB. (2011). Japanese students and assistants of the medical faculty of Strasbourg from 1872 to 1918. Histoire des Sciences Medicales. 45(4):403-14. PMID 22400479. ‏Discoverer of the pathogen of Weil's disease - Ryokichi Inada. Kobayashi Y. (2001). Discovery of the causative organism of Weil's disease: historical view. Journal of Infection and Chemotherapy. 7(1):10-5. PMID 11406751. ‏Professor Ryukichi Inada - Contribution toward discovery and eradication of Weil's disease (ביפנית). בשנת 2002 קבעה הוועדה לטקסונומיה של חיידקי Leptospira, שפעלה מטעם איחוד האגודות הבינלאומי למיקרוביולוגיה (IUMS), נומנקלטורה חדשה לסרוטיפים בסוג Leptospira. נקבע, בין היתר, כי החיידק אותו זיהו אינאדה ואידו יקבל את השם Leptospira interrogans serovar Ichterohaemorrhagiae. ‏Ryukichi Inada - Japanese physician. ‏ Kyushu University - Department of Cardiology; Historical overview. (ביפנית) War and Medicine (Exhibition panel broshure): facts and responsibility of participation of Japanese medical establishment in 15 years' war. Sankeisha. 2008, pp.69-70. ISBN 978-4883616183. ‏Contributions to Cancer Prevention of Non-Governmental Organizations-2: The Dawn of Cancer Control Activities: Comparison of Japan and the USA. Noel R. Krieg, Wolfgang Ludwig, William B. Whitman, Brian P. Hedlund, Bruce J. Paster, James T. Staley, Naomi Ward, Daniel Brown. Bergey's Manual of Systematic Bacteriology, volume 4 (2nd ed.). Springer. 2011, p.554. ISBN 978-0387950426.